**ชื่อเรื่อง** ผลการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย

กลุ่มสาระการเรียนรู้ การงานอาชีพและเทคโนโลยี เรื่อง เทคโนโลยีสารสนเทศและ

การสื่อสาร ชั้นประถมศึกษาปีที่ 3

**ผู้ศึกษา** นางสาวทิพาภรณ์ ประดู่

**หน่วยงาน** โรงเรียนบ้านสิริขุนหาญ ตำบลสิอำเภอขุนหาญ จังหวัดศรีสะเกษ

สังกัดองค์การบริหารส่วนจังหวัดศรีสะเกษ

#### **บทคัดย่อ**

การศึกษาครั้งนี้มีวัตถุประสงค์ ดังนี้ (1) เพื่อสร้างและหาประสิทธิภาพของการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการสื่อสาร ชั้นประถมศึกษาปีที่ 3 ที่มีประสิทธิภาพตามเกณฑ์ 80/80 (2) เพื่อหาดัชนีประสิทธิผลของการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการสื่อสาร ชั้นประถมศึกษาปีที่ 3 (3) เพื่อเปรียบเทียบผลสัมฤทธิ์ทางการเรียนของนักเรียนระหว่างก่อนเรียนและ หลังเรียน โดยการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการสื่อสาร ชั้นประถมศึกษาปีที่ 3 (4) เพื่อศึกษาความพึงพอใจของนักเรียนที่มีต่อการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการสื่อสาร กลุ่มตัวอย่าง คือ นักเรียนชั้นประถมศึกษาปีที่ 3/3 โรงเรียนบ้านสิริขุนหาญ อำเภอขุนหาญ จังหวัด ศรีสะเกษ จำนวน 31 คน กำลังศึกษาอยู่ในภาคเรียนที่ 2 ปีการศึกษา 2557 ซึ่งได้มาโดยการสุ่มแบบกลุ่ม (Cluster Random Sampling) เครื่องมือที่ใช้ในการศึกษา ได้แก่ แผนการจัดการเรียนรู้โดยใช้รูปแบบการเรียนรู้จากประสบการณ์ เรื่อง เทคโนโลยีสารสนเทศและการนำเสนอข้อมูล จำนวน 13 แผน สื่อมัลติมีเดีย เรื่อง เทคโนโลยีสารสนเทศและการนำเสนอข้อมูล จำนวน 1 ชุด แบบทดสอบวัดผลสัมฤทธิ์ทางการเรียน เรื่อง เทคโนโลยีสารสนเทศและการนำเสนอข้อมูล เป็นแบบปรนัยชนิดเลือกตอบ 4 ตัวเลือก จำนวน 30 ข้อ ซึ่งมีค่าอำนาจจำแนกตั้งแต่ .31 - .90 และค่าความเชื่อมั่นเท่ากับ .96 แบบประเมินความพึงพอใจของนักเรียนที่มีต่อการเรียนด้วยชุดกิจกรรมการเรียนรู้ เป็นแบบมาตราส่วนประมาณค่า 5 ระดับ จำนวน 20 ข้อ ค่าความเชื่อมั่นเท่ากับ .91 สถิติที่ใช้ในการวิเคราะห์ข้อมูลได้แก่ ค่าเฉลี่ย ค่าร้อยละ ส่วนเบี่ยงเบนมาตรฐานและการทดสอบค่าที (t – test dependent samples)

**ผลการศึกษาพบว่า**

1. การจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการนำเสนอข้อมูล ชั้นประถมศึกษาปีที่ 3 มีประสิทธิภาพ 83.40/81.94 ซึ่งเป็นไปตามเกณฑ์ 80/80 ที่กำหนดไว้

2. ค่าดัชนีประสิทธิผลของการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการนำเสนอข้อมูล ชั้นประถมศึกษาปีที่ 3 ที่พัฒนาขึ้น มีค่าเท่ากับ 0.6340

3. นักเรียนที่เรียนด้วยการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการนำเสนอข้อมูล ชั้นประถมศึกษาปีที่ 3 มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01

4. นักเรียนชั้นประถมศึกษาปีที่ 3 ที่เรียนด้วยการจัดการเรียนรู้โดยใช้รูปแบบการเรียนรู้จากประสบการณ์และสื่อมัลติมีเดีย กลุ่มสาระการเรียนรู้การงานอาชีพและเทคโนโลยี เรื่อง เทคโนโลยีสารสนเทศและการนำเสนอข้อมูล มีความพึงพอใจโดยรวมอยู่ในระดับมาก